|  |
| --- |
| Masarykova cesta 161000 LjubljanaSlovenijae-naslov: gp.mvzi@gov.si  |
| Številka: 0070-37/2023/6 |
| Ljubljana, 15. 12. 2023 |
| EVA 2023-3360-0038 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Sklep o spremembah in dopolnitvi Sklepa o ustanovitvi javnega raziskovalnega zavoda Rudolfovo – Znanstveno in tehnološko središče Novo mesto (EVA 2023-3360-0038) - PREDLOG ZA OBRAVNAVO** |
| **1. Predlog sklepov vlade:** |
| Na podlagi 6. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), 3. in 8. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) ter prvega odstavka 67. člena Zakona o znanstvenoraziskovalni in inovacijski dejavnosti (Uradni list RS, št. 186/21 in 40/23) je Vlada Republike Slovenije na svoji .. seji dne … sprejelaSKLEPVlada Republike Slovenije je sprejela Sklep o spremembah in dopolnitvi Sklepa o ustanovitvi javnega raziskovalnega zavoda Rudolfovo – Znanstveno in tehnološko središče Novo mesto in ga objavi v Uradnem listu Republike Slovenije.Prejmejo:* Ministrstvo za visoko šolstvo, znanost in inovacije
* Ministrstvo za javno upravo
* Ministrstvo za finance
* Služba Vlade Republike Slovenije za zakonodajo
* Rudolfovo – Znanstveno in tehnološko središče Novo mesto
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Dr. Igor Papič, minister
* Dr. Matjaž Krajnc, državni sekretar
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Sklep o ustanovitvi se spreminja zaradi sledečih razlogov:1. usklajevanja imena javne agencije, pristojne za znanstvenoraziskovalno dejavnost, ki je bila ustanovljena na podlagi Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/23) (1. in 2. člen);
2. uskladitve besedila z drugim odstavkom 67.b členom Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23) (3. člen);
3. podaljšanje obdobja financiranja po programu dela (4. člen). V 31. členu Sklepa o ustanovitvi javnega raziskovalnega zavoda Rudolfovo – Znanstveno in tehnološko središče Novo mesto se podaljšuje obdobje financiranja po programu dela še na leto 2024. Najvišja višina sredstev za leto 2024 je določena v višini do 1.600.000 EUR.
 |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| MVZI | 3330-23-0001 Raziskovalna oprema 2023-2027,3330-23-0003 Stabilno financiranje ZDR 2023-2027 | 231469 Raziskovalno razvojna dejavnost |  | 1.600.000 |
|  |  | **1.600.000** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
| **SKUPAJ** |  |  |
|  |
| **7.b Predstavitev ocene finančnih posledic pod 40.000 EUR:**S Sklepom o spremembah in dopolnitvi Sklepa o ustanovitvi javnega raziskovalnega zavoda Rudolfovo – Znanstveno in tehnološko središče Novo mesto se dodatno ureja financiranje za stabilizacijo delovanja zavoda v letu 2024. Javni raziskovalni zavod je bil ustanovljen v letu 2022, v aktu o ustanovitvi je bilo določeno, da se v letu 2024 javni raziskovalni zavod kot nov prejemnik stabilnega financiranja znanstvenoraziskovalne dejavnosti skladno s splošnim aktom ARIS umesti v sistem stabilnega financiranja. V okviru novo vzpostavljenega javnega raziskovalnega zavoda je bilo izvedenih kar nekaj začetnih aktivnosti, kot so npr. pravne podlage za delovanje, vzpostavitev raziskovalnih skupin, laboratorijev ter podpornih služb, za celotno konsolidacijo (vključno z nadgradnjo programskih skupin), ki bo podlaga tudi za polno delovanje v okviru stabilnega in kompetitivnega financiranja, pa je smiselno zagotoviti, da se javni raziskovalni zavod Rudolfovo – Znanstveno in tehnološko središče Novo mesto tudi v letu 2024 financira na podlagi programa dela in finančnega načrta. Na ta način se bo zagotovilo daljše obdobje financiranja, ki bo omogočilo ustreznejšo opredelitev izhodiščnega stanja, ki bo podlaga za določitev sredstev za PSF- O in sredstev za ISF-O zavoda kot novega prejemnika stabilnega financiranja. Pri osnovi za določitev sredstev se je izhajalo iz predvidenih sredstev leta 2023, pri čemer je upoštevano tudi, da je bila raziskovalna oprema v največji meri že nabavljena. Sredstva so zagotovljena v finančnem načrtu MVZI za leto 2024 na proračunski postavki 231469 Raziskovalno razvojna dejavnost. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Sedmi odstavek 9. člena Poslovnik Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) določa, da se pri pripravi sklepa javnosti ne povabi k sodelovanju. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| **dr. Igor Papič** **minister****Priloga:*** Predlog Sklepa o spremembah in dopolnitvi Sklepa o ustanovitvi javnega raziskovalnega zavoda Rudolfovo – Znanstveno in tehnološko središče Novo mesto
 |

**PRILOGA 3 (jedro gradiva):**

Na podlagi 3. in 8. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) in prvega odstavka 67. člena Zakona o znanstvenoraziskovalni in inovacijski dejavnosti (Uradni list RS, št. 186/21 in 40/23) je Vlada Republike Slovenije sprejela

**Sklep o spremembah in dopolnitvi Sklepa o ustanovitvi javnega raziskovalnega zavoda**

**Rudolfovo − Znanstveno in tehnološko središče Novo mesto**

**1. člen**

V Sklepu o ustanovitvi javnega raziskovalnega zavoda Rudolfovo – Znanstveno in tehnološko središče Novo mesto (Uradni list RS, št. 42/22, 71/22 in 128/22) se v četrtem odstavku 13. člena in prvem odstavku 18. člena kratica »ARRS« nadomesti s kratico »ARIS«.

**2. člen**

V 2. členu se v 4. točki besedilo »Javne agencije za raziskovalno dejavnost Republike Slovenije (v nadaljnjem besedilu: ARRS)« nadomesti z besedilom »Javne agencije za znanstvenoraziskovalno in inovacijsko dejavnost Republike Slovenije (v nadaljnjem besedilu: ARIS)«.

**3. člen**

V 5. členu se v tretjem stavku prvega odstavka za besedilom »investicijsko vzdrževanje« dodata vejica in beseda »amortizacijo«.

**4. člen**

V 31. členu se prvi odstavek spremeni tako, da se glasi:

»(1) Za ustanovitev in začetek dela zavoda ustanovitelj v finančnem načrtu ARIS zagotovi do 1.000.000 eurov v letu 2022, do 2.000.000 eurov v letu 2023 in do 1.600.000 eurov v letu 2024.«.

Tretji odstavek se spremeni tako, da se glasi:

»(3) Sredstva za programski steber financiranja (PSF-O) in sredstva za institucionalni steber financiranja (ISF-O) zavoda kot novega prejemnika stabilnega financiranja znanstvenoraziskovalne dejavnosti se prvič izračunajo v skladu s splošnim aktom ARIS iz sedmega odstavka 25. člena ZZrID za leto 2025. ARIS sredstva za leta 2022, 2023 in 2024, ki vključujejo tudi sredstva za raziskovalno in drugo opremo za začetek dela zavoda, zavodu izplačuje v skladu s programom dela in finančnim načrtom zavoda na podlagi pogodbe, sklenjene med ARIS in zavodom. V letu 2023 ARIS do potrditve programa dela in finančnega načrta zavoda za leto 2023 z zavodom sklene pogodbo o začasnem financiranju. V letu 2024 ARIS do potrditve programa dela in finančnega načrta zavoda za leto 2024 z zavodom sklene pogodbo o začasnem financiranju.«.

V četrtem odstavku se kratica »ARRS« nadomesti s kratico »ARIS«.

KONČNA DOLOČBA

**5. člen**

Ta sklep začne veljati naslednji dan po objavi v Uradnem listu Republike Slovenije.

Št.

Ljubljana, dne … 2023

EVA 2023-3360-0038

Vlada Republike Slovenije

dr. Robert Golob

predsednik

Obrazložitev:

Na 351. dopisni seji dne 23. 3. 2022 je Vlada Republike Slovenije sprejela Sklep o ustanovitvi javnega raziskovalnega zavoda Rudolfovo – Znanstveno in tehnološko središče Novo mesto, ki je bil objavljen v Uradnem listu RS, št. 42/22. Javni raziskovalni zavod je bil ustanovljen 4. 4. 2022 z vpisom v sodni register.

S Sklepom o spremembah in dopolnitvi Sklepa o ustanovitvi javnega raziskovalnega zavoda Rudolfovo – Znanstveno in tehnološko središče Novo mesto se usklajuje ime javne agencije, pristojne za znanstvenoraziskovalno dejavnost, ki je bila ustanovljena na podlagi Zakona o spremembah in dopolnitvah Zakona o znanstvenoraziskovalni in inovacijski dejavnosti (Uradni list RS, št. 40/23) (1. in 2. člen).

V 3. členu se zaradi uskladitve besedila z drugim odstavkom 67.b členom Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23), ki je kot sestavino kalkulacije cene dodatno določil tudi amortizacijo, spreminja prvi odstavek 5. člena Sklepa o ustanovitvi javnega raziskovalnega zavoda Rudolfovo – Znanstveno in tehnološko središče Novo mesto.

V 4. členu se dodatno določa višina sredstev za ustanovitev in začetek dela javnega raziskovalnega zavoda Rudolfovo – Znanstveno in tehnološko središče Novo mesto, ki so določena v 31. členu Sklepa o ustanovitvi javnega raziskovalnega zavoda Rudolfovo – Znanstveno in tehnološko središče Novo mesto, za leto 2024. Veljavni Zakon o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) v 8. členu med drugim določa, da akt o ustanovitvi zavoda vsebuje tudi: »- sredstva, ki so JZ zagotovljena za ustanovitev in začetek dela«.

Javni raziskovalni zavod Rudolfovo – Znanstveno in tehnološko središče Novo mesto je bil ustanovljen v letu 2022, v aktu o ustanovitvi je bilo določeno, da se v letu 2024 javni raziskovalni zavod kot nov prejemnik stabilnega financiranja znanstvenoraziskovalne dejavnosti skladno s splošnim aktom ARIS umesti v sistem stabilnega financiranja. V okviru novo vzpostavljenega javnega raziskovalnega zavoda Rudolfovo – Znanstveno in tehnološko središče Novo mesto so bile izvedene začetne aktivnosti, kot so npr. pravne podlage za delovanje, vzpostavitev organov zavoda in začetek njihovega kontinuiranega delovanja, vzpostavitev materialnih pogojev za delovanje, vzpostavitev raziskovalnih skupin, laboratorijev (vključno z nabavo ključne laboratorijske opreme in raziskovalne infrastrukture) ter podpornih služb. JRZ se je začel tudi aktivno vključevati v širšo raziskovalno okolje ter uspešno kandidiral za projekte v okviru ARIS in kohezijske politike. Kljub temu, da so bili v dveh letih delovanja zavoda narejeni potrebni koraki za začetek njegovega delovanja ocenjujemo, da je za celotno konsolidacijo (vključno z nadgradnjo programskih skupin), ki bo podlaga tudi za polno delovanje v okviru stabilnega in kompetitivnega financiranja, smiselno zagotoviti, da se javni raziskovalni zavod tudi v letu 2024 financira na podlagi programa dela in finančnega načrta. V tem času bo lahko ustrezno pripravil strukturo za sodelovanje na centralnih razpisih EU (Obzorje Evropa) in s tem naredil tudi ustrezne korake za izpolnjevanje pogojev iz 80. člena ZZrID. To po pomembno določalo tudi dolgoročno institucionalno strategijo, ki je potrebna za učinkovito izrabo sredstev stabilnega financiranja. S tem ko se bo zagotovilo daljše obdobje financiranja na podlagi programa dela, bo omogočena tudi ustreznejša opredelitev izhodiščnega stanja, ki bo podlaga za določitev sredstev za PSF- O in sredstev za ISF-O zavoda kot novega prejemnika stabilnega financiranja.